Ansaldo-Lancia 1Z-panssariautoja valmistettiin kaikkiaan 150 kappaletta. Autoista muodostettiin ensin vuonna 1916 kuusi omaa joukkuettaan. Niitä käytettiin hyvin onnistuneesti Capretton taistelua seuranneen vetäytymisen aikana. Vuonna 1918 Italian "Comando Supremo" antoi uudet ohjeet autojen käytöstä. Lokakuussa 1918 autoja oli 17 joukkuetta, joista kuhunkin kuului seitsemän autoa. Joukkueet liitettiin ratsuväen ja rynnäkköjoukkojen divisiooniin rynnäkköarmeijakunnassa ("Corpo d’Armata d’Assalto"). Vittorio Veneton taistelun aikana eräs kolmen auton joukko otti 700 itävaltalaista sotavankia huoltokolonnassa ja valtasi myöhemmin kaksi tarvikkeita Tireisteen kuljettanutta junaa. Jonkin aikaa myöhemmin autoja käytettiin itävaltalaisen 58. divisioonan esikunnan valtaukseen.